rejauldu/bengali-wikipedia huggingface dataset:
শায়খ আবদুর রহমান, (মৃত্যু: মার্চ ৩০, ২০০৭) নিষিদ্ধ জামাতুল মুজাহিদিন বাংলাদেশ বা জেএমবির সর্বোচ্চ নেতা।   পটভূমি  আবদুর রহমান সৌদি আরবে ইসলামী ফিকাহ ও আইন বিষয়ে শিক্ষিত ছিলেন। ধর্মনিরপেক্ষতার পৃষ্ঠপোষকতা এবং ইসলামী মূল্যবোধ ও নীতির অবমাননার জন্য জামায়াতে ইসলামী বাংলাদেশের তীব্র সমালোচক হওয়ার পর, তিনি শীঘ্রই জেএমজেবি গঠন করেন, শুধুমাত্র কুরআন ও সুন্নাহ সম্পর্কে তার ধারণার উপর ভিত্তি করে একটি ইসলামী রাষ্ট্র গঠনের উদ্যোগ নেন। তবে, বিরোধীদের হত্যা এবং নির্যাতন সহ উগ্র মৌলবাদী কার্যকলাপের কারণে এই দলটি শীঘ্রই কুখ্যাতি অর্জন করে।   ২০০৫ সালের ১৭ আগস্ট দেশের ৬৩টি জেলায় (মুন্সীগঞ্জ বাদে) এক সাথে বোমা হামলা চালিয়েছিল জেএমবি। গত শতকের শেষ দশকে গঠিত এই দলটি রাজশাহীর বাগমারায় উগ্র বামপন্থীদের দমনের নামে অনেকগুলি নৃশংস হত্যাকাণ্ড ঘটিয়েছিল। সরকার জেএমবি-সহ চারটি দল নিষিদ্ধ করে।   শায়খ আব্দুর রহমানকে আটক করা প্রসঙ্গে যুবলীগের সাধারণ সম্পাদক মির্জা আজম এমপি অভিযোগ করে বলেন যে এ সবই সরকারের সাজানো নাটক। উল্লেখ্য, শায়খ আব্দুর রহমান ও মির্জা আজমের মধ্যে বৈবাহিক সূত্রে আত্মীয়তার সম্পর্ক ছিল।   জঙ্গি কার্যকলাপ    ১৭ আগস্ট ২০০৫ তারিখে, এই গোষ্ঠীটি বাংলাদেশে ৫০০ টিরও বেশি বোমা হামলার দায় স্বীকার করে। বাংলাদেশ সরকার সংগঠনটিকে নিষিদ্ধ করে এবং আবদুর রহমানকে ধরার জন্য পুরস্কার ঘোষণা করে।  ২০০৫ সালের শেষের দিকে, আবদুর রহমানকে বাংলাদেশে প্রথম আত্মঘাতী বোমা হামলা সহ আরও বেশ কয়েকটি বোমা হামলার মূল পরিকল্পনাকারী হিসেবে দোষারোপ করা হয়।  আবদুর রহমান এবং বাংলা ভাই মাদ্রাসা এবং দেশের প্রত্যন্ত অঞ্চলে, বেশিরভাগ ঘন বন এবং পাহাড়ি অঞ্চলে, সাংগঠনিক ঘাঁটি এবং জঙ্গি প্রশিক্ষণ শিবির স্থাপন করেছিলেন। তারা মসজিদ এবং মাদ্রাসা নির্মাণের জন্য বিদেশী দেশ থেকে বিপুল অর্থের সাহায্যে তাদের পরিকল্পনা বাস্তবায়ন করেছিলেন।   গ্রেফতার  ২০০৬ সালের ২রা মার্চ, আবদুর রহমানকে সিলেটের শাপলাবাগ থেকে র‍্যাপিড অ্যাকশন ব্যাটালিয়ন গ্রেপ্তার করে।   মৃত্যু  ঝালকাঠির দুই বিচারককে হত্যা দায়ে আবদুর রহমান, সিদ্দিকুল ইসলাম বাংলা ভাই, আতাউর রহমান সানি, আবদুল আউয়াল, খালেদ সাইফুল্লাহ ও সালাহউদ্দিনকে ফাঁসির আদেশ দেয়া হয়। ২০০৭ সালের ৩০ মার্চ ফাঁসি কার্যকর করা হয়।   কীর্তি  ইসলামিক স্টেটের অফিসিয়াল ম্যাগাজিন 'দাবিক' "বাংলায় জিহাদের পুনরুজ্জীবন" শীর্ষক একটি নিবন্ধ প্রকাশ করেছে। নিবন্ধে ম্যাগাজিনটি শায়খ আবদুর রহমানকে বাংলাদেশে জিহাদের প্রতিষ্ঠাতা হিসেবে চিহ্নিত করেছে এবং তার অনুসারীদের জিহাদের মাধ্যমে তার উত্তরাধিকার বজায় রাখার আহ্বান জানিয়েছে।   তথ্যসূত্র   বিষয়শ্রেণী:২০০৭-এ মৃত্যু বিষয়শ্রেণী:মৃত্যুদণ্ড কার্যকর হওয়া বাংলাদেশী ব্যক্তি বিষয়শ্রেণী:বাংলাদেশী ইসলামপন্থী বিষয়শ্রেণী:ইসলামী সন্ত্রাসী গোষ্ঠীর নেতা বিষয়শ্রেণী:সুন্নি ইসলামপন্থী
ধর্মপাল ইউনিয়ন বাংলাদেশের রংপুর বিভাগের নীলফামারী জেলার জলঢাকা উপজেলার একটি ইউনিয়ন। এ ইউনিয়নের ভৌগোলিক পরিচিতি কোড হল ৫৫.৭৩.৩৬.২১। এ ইউনিয়নে প্রাচীন ধর্মপাল রাজ্যের রাজধানী ছিল যা এখন ধর্মপালের গড় নামে পরিচিতি।   ইতিহাস  প্রাচিন পাল সম্রাজ্যের রজধানী ছিল এই ধর্মপাল ৷  এখানে জমিদারি ও ছিল ৷ এ অঞ্চলের (ধর্মপালের) শেষ জমিদার ছিলেন জমিদার মোঃ জসিম উদ্দিন আহাম্মদ সরকার ৷ তার পিতা হাজী মোঃ তমিজ উদ্দিন আহাম্মদ সরকার এর পরে উত্তরাধিকার সূত্রে মোঃ জসিম উদ্দিন সরকার জমিদারি লাভ করেন ৷  পাল বংশধর দের সমাপ্তির সাথে মুসলিম শাসন এই অঞ্চলে প্রতিষ্ঠিত হয় ৷ সে সময় পাল বংশধর গণ চন্দন পাঠ জমিদার হাজী মোঃ তমিজ উদ্দিন সরকারের পূর্ব পুরুষের নিকট বিক্রি করে যান ৷ জমিদারি সরকার বিলুপ্ত করার পরেও জমিদার মোঃ জসিম উদ্দিন সরকারের বংশধর গণ ধর্মপাল গ্রামে এখনও বসবাস করেন ৷   ভৌগোলিক অবস্থান ও আয়তন  জলঢাকা উপজেলা সদর হতে উত্তর - পশ্চিম দিকে অবস্থিত এ ইউনিয়নের মোট আয়তন ২৫.৯ বর্গকিলোমিটার। ধর্মপাল ইউনিয়নের উত্তরে ডিমলা উপজেলার বালাপাড়া ও ডিমলা সদর ইউনিয়ন ও ডোমার উপজেলার বোড়াগাড়ী ইউনিয়ন, পূর্বে গোলনা ইউনিয়ন, দক্ষিণে মীরগঞ্জ ও শিমুলবাড়ী ইউনিয়ন এবং পশ্চিমে ডোমার উপজেলার হরিণচড়া ইউনিয়ন অবস্থিত। যমুনেশ্বরী নদী প্রথমে ইউনিয়নের পশ্চিম সীমানা এব পরে মাঝ বরাবর প্রবাহিত হয়েছে।   প্রশাসনিক এলাকা  ধর্মপাল ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —   জনসংখ্যা  ২০১১ সালের আদমশুমারি অনুযায়ী ধর্মপাল ইউনিয়নের মোট জনসংখ্যা ছিল ২৪২৩৯ জন, যার মধ্যে পুরুষ হল ১২৩৪৭ জন এবং নারী হল ১১৯০২ জন।   শিক্ষা ও সংস্কৃতি  ধর্মপাল ইউনিয়নের গড় সাক্ষরতা হার ৩৮.৬%। তার মধ্যে নারী শিক্ষার হার ৩৫.৬% এবং পুরুষ শিক্ষার হার ৪১.৫%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ খেড়কাটী দ্বিমুখী ঊচ্চ বিদ্যালয়   অর্থনীতি ও যোগাযোগ  ধর্মপাল ইউনিয়নের অর্থনীতি মূলত কৃষি নির্ভর।   আরও দেখুন   বাংলাদেশের ইউনিয়ন  বাংলাদেশে স্থানীয় সরকার  রংপুর বিভাগ   তথ্যসূত্র   বহিঃসংযোগ  ইউনিয়ন তথ্য বাতায়ন  বিষয়শ্রেণী:জলঢাকা উপজেলার ইউনিয়ন
বৈভব অরোরা (জন্ম ১৪ ডিসেম্বর ১৯৯৭) একজন ভারতীয় ক্রিকেটার যিনি ঘরোয়া ক্রিকেটে হিমাচল প্রদেশ এবং আইপিএলে কলকাতা নাইট রাইডার্সের হয়ে খেলেন। বৈভব ৯ ডিসেম্বর ২০১৯-এ হিমাচল প্রদেশের হয়ে ২০১৯-২০ রঞ্জি ট্রফিতে তার প্রথম-শ্রেণীর অভিষেক হয়েছিল। ২০২০-২১ সৈয়দ মুশতাক আলী ট্রফিতে হিমাচল প্রদেশের হয়ে ১০ জানুয়ারি ২০২১-এ তার টি-টোয়েন্টি অভিষেক হয়।  ২০২১ সালের ফেব্রুয়ারিতে, ২০২১ ইন্ডিয়ান প্রিমিয়ার লিগের আগে আইপিএল নিলামে অরোরাকে কলকাতা নাইট রাইডার্স কিনেছিল। ২১ ফেব্রুয়ারি ২০২১ তারিখে হিমাচল প্রদেশের হয়ে ২০২০-২১ বিজয় হাজারে ট্রফিতে তার লিস্ট এ অভিষেক হয়, ওই ম্যাচে হ্যাটট্রিকও করেন। ২০২২ সালের ফেব্রুয়ারিতে, ২০২২ সালের ইন্ডিয়ান প্রিমিয়ার লিগ টুর্নামেন্টের নিলামে তাকে পাঞ্জাব কিংস কিনেছিল। তথ্যসূত্র  বহিঃসংযোগ    বিষয়শ্রেণী:১৯৯৭-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় ক্রিকেটার বিষয়শ্রেণী:আম্বালার ব্যক্তি বিষয়শ্রেণী:হিমাচল প্রদেশের ক্রিকেটার বিষয়শ্রেণী:পাঞ্জাব কিংসের ক্রিকেটার
রবীন্দ্রনাথ ঠাকুর কয়েকটি নতুন তাল (সুর, লয়) প্রবর্তন করেন। এই তালগুলি কর্ণাটকী সঙ্গীতে প্রাপ্ত কিছু তালের মতো। এই তালগুলি বাংলায় রাবীন্দ্রিক তাল  বলে পরিচিত। তালগুলির বৈশিষ্ট্য হল যে কোন তালেই খালি বা ফাঁক নেই।  তালসমূহ  ঝম্পক ঝম্পক হল ৫ মাত্রার ও ৩|২ ছন্দের রাবীন্দ্রিক তাল । এতে ২টি বিভাগ অাছে; ১ম বিভাগে ৩টি ও ২য় বিভাগে ২টি মাত্রা রয়েছে।  ১  ২  ৩    ৪  ৫ধি  ধি  না  |  ধি  নাx        ২    অর্ধঝাঁপ অর্ধঝাঁপ হল ৫ মাত্রার ও ২|৩ ছন্দের রাবীন্দ্রিক তাল । এতে ২টি বিভাগ অাছে; ১ম বিভাগে ২টি ও ২য় বিভাগে ৩টি মাত্রা রয়েছে। এই তালটি  কর্ণাটকী তিস্র-জাতি-রূপক-তাল-এর মতো।  ১  ২    ৩  ৪  ৫ধি  না  |  ধি  ধি  নাx      ২      ষষ্টীতাল ষষ্টীতাল হল ৬ মাত্রার ও ২|৪ ছন্দের রাবীন্দ্রিক তাল । এতে ২টি বিভাগ অাছে; ১ম বিভাগে ২টি ও ২য় বিভাগে ৪টি মাত্রা রয়েছে। এই তালটি  কর্ণাটকী চতুরশ্র-জাতি-রূপক-তাল-এর মতো।  ১  ২    ৩  ৪  ৫  ৬ধি  না  |  ধি  ধি  নাগে  তেটেx      ২        রূপকড়া রূপকড়া হল ৮ মাত্রার ও ৩|২|৩ ছন্দের রাবীন্দ্রিক তাল । এতে ৩টি বিভাগ অাছে; ১ম বিভাগে ৩টি , ২য় বিভাগে ২টি ও ৩য় বিভাগে অাবার ৩ মাত্রা রয়েছে। এই তালটি  কর্ণাটকী তিস্র-জাতি-মঠ্য-তাল-এর মতো।  ১  ২  ৩    ৪  ৫    ৬  ৭  ৮ধি  ধি  না  |  ধি  না  |  ধি  ধি  নাx        ২      ৩      নবতাল নবতাল হল ৯ মাত্রার ও ৩|২|২|২ ছন্দের রাবীন্দ্রিক তাল । এতে ৪টি বিভাগ অাছে; ১ম বিভাগে ৩টি এবং বাকী ৩টি বিভাগে ২টি করে মাত্রা রয়েছে। এই তালটি  কর্ণাটকী খন্ড-জাতি-ত্রিপুট-তাল-এর মতো।  ১  ২  ৩    ৪  ৫    ৬  ৭    ৮  ৯ধি  ধি  না  |  ধি  না  |  ধি  ধি  |  নাগে  তেটেx        ২      ৩      ৪    একাদশী একাদশী হল ১১ মাত্রার ও ৩|২|২|8 ছন্দের রাবীন্দ্রিক তাল । এতে ৪টি বিভাগ অাছে; ১ম বিভাগে ৩টি, মাঝের ২টি বিভাগে ২টি করে এবং শেষ বিভাগে ৪টি মাত্রা রয়েছে। এই তালটি  প্রাচীন মণিতাল-এর মতো।  ১  ২  ৩    ৪  ৫    ৬  ৭    ৮  ৯  ১০  ১১ধি  ধি  না  |  ধি  না  |  ধি  না  |  ধি  ধি  নাগে  তেটেx        ২      ৩      ৪        নবপঞ্চতাল নবপঞ্চতাল হল ১৮ মাত্রার ও ২|৪|৪|৪|৪ ছন্দের রাবীন্দ্রিক তাল । এতে ৫টি বিভাগ অাছে; ১ম বিভাগে ২টি এবং বাকী ৪টি বিভাগে ৪টি করে মাত্রা রয়েছে। এই তালটি  কর্ণাটকী সিংহ তাল-এর মতো।  ১  ২    ৩  ৪  ৫  ৬    ৭  ৮  ৯  ১০  ধা  তেরেকেটে  |  ধিনা  ধা  ধাগে  ধিন্  |  ধিন্  ধা  তা  তেটে  |x      ২          ৩         ১১  ১২  ১৩  ১৪    ১৫  ১৬  ১৭  ১৮তিন  তা  কৎ  তাগে  |  তেটে  ধিন  ধিন্  ধা৪          ৫         তথ্যসূত্র    তবলার ইতিবৃত্ত, শম্ভুনাথ ঘোষ, দশম সংস্করণ, ১৯৯১ ই., প্রকাশক: কে. নাথ/এস. নাথ, ৭৩, মহত্মা গান্ধী রোড, কোল-৯   বহিঃসংযোগ  তবলার ইতিবৃত্ত, শম্ভুনাথ ঘোষ, পঞ্চম সংস্করণ  বিষয়শ্রেণী:তাল (সঙ্গীত)
ঢাকা–নারায়ণগঞ্জ সংযোগ সড়ক হলো বাংলাদেশের ঢাকা বিভাগের নারায়ণগঞ্জ জেলায় অবস্থিত একটি  দৈর্ঘ্য বিশিষ্ট আঞ্চলিক মহাসড়ক। ঢাকা-চট্টগ্রাম মহাসড়ক থেকে শুরু হওয়া এই মহাসড়ক ঢাকা থেকে নারায়ণগঞ্জে প্রবেশের তিনটি পথের মধ্যে অন্যতম।   পটভূমি  এই আঞ্চলিক মহাসড়কটি নারায়ণগঞ্জ জেলার সাইনবোর্ড থেকে শুরু হয়ে নারায়ণগঞ্জ শহরের চাষাড়ায় শেষ হয়েছে। এই ৮.১৫ কিলোমিটার বিশিষ্ট মহাসড়ক উত্তরে ঢাকা–চট্টগ্রাম মহাসড়কের সাথে মিলিত হয়েছে। এই মহাসড়কের দুই পাশে রয়েছে অনেক সরকারি-বেসরকারি দপ্তর। খান সাহেব ওসমান আলী স্টেডিয়ামে যেতে হলে এই মহাসড়ক ব্যবহার করতে হয়। এই মহাসড়কে নিয়মিত অবৈধ অটোরিকশা চলাচলের কারণে যানজট ও দুর্ঘটনা বেড়েছে।   সম্প্রসারণ  এই মহাসড়কটি প্রয়োজনের তুলনায় খুবই সংকীর্ণ, ফলে এই মহাসড়কে যানবাহনের ধারণক্ষমতার ত্রিশ গুণ বেশি যাতায়াত করায় যানজটের সৃষ্টি হয়। এছাড়া নারায়ণগঞ্জে ক্রমবর্ধমান জনসংখ্যা ও বাণিজ্যিকীকরণের ফলে এই মহাসড়কের গুরুত্ব ক্রমশ বাড়ছে। তাই সরকার এই মহাসড়কের প্রস্থ বাড়ানোর পরিকল্পনা করে। সড়ক পরিবহন ও সেতু মন্ত্রণালয় এই প্রকল্প বাস্তবায়নের প্রস্তাব করার পর ৮ জুলাই ২০১৯ সালে অনুষ্ঠিত প্রকল্প মূল্যায়ন কমিটির সভায় প্রকল্পটি সম্পর্কে কিছু সুপারিশ করা হয়। সেগুলো বাস্তবায়ন করে মন্ত্রণালয় একটি পুনর্গঠিত উন্নয়ন প্রকল্প প্রস্তাব তৈরি করে জাতীয় অর্থনৈতিক পরিষদের নির্বাহী কমিটির (একনেক) সভায় পাঠায়। প্রকল্পের অংশ হিসেবে যানজট নিরসনে মহাসড়কের পাঁচটি পয়েন্টে বাস বে নির্মাণের পরিকল্পনা করা হয়। ২০২০ সালের ২৮ জানুয়ারিতে একনেকের সভায় প্রকল্পটি পাস হয়। প্রকল্পটি অনুমোদনের পর একনেক প্রকল্পটি বাস্তবায়নের জন্য ৯ ফেব্রুয়ারি ২০২১ সালে এনডিই, টিবিএল, এইচটিবিএল ও জেভির সমন্বয়ে একটি ঠিকাদার গোষ্ঠীকে নিয়োগ করে। বিদ্যমান মহাসড়কটিকে ১২৯ ফুটের ৬ লেনের মহাসড়কে রূপান্তরের জন্য  বরাদ্দ দেওয়া হয় যা ১৭ মাস পরে চালু হওয়ার কথা ছিলো। কিন্তু সময়সীমা শেষ হওয়ার পর প্রকল্পটির মেয়াদ ২০২৩ সালের জুনে ঠিক করা হয়েছিলো। ২০২৩ সালের মার্চ অনুযায়ী মহাসড়ক সম্প্রসারণ প্রকল্পের ৭০% সম্পন্ন হয়েছে।   যাত্রাপথ   সাইনবোর্ড  মামুদপুর  কাজীবাড়ি  ভুইগর  রূপায়ন টাউন  জালকুঁড়ি  যুব উন্নয়ন বিভাগ  ওসমান আলী স্টেডিয়াম  শিবু মার্কেট  জেলা কারাগার  জেলা পরিষদ  ডিসি অফিস  চাঁনমারি  চাষাঢ়া   তথ্যসূত্র   বিষয়শ্রেণী:নারায়ণগঞ্জের পরিবহন বিষয়শ্রেণী:বাংলাদেশের আঞ্চলিক মহাসড়ক বিষয়শ্রেণী:১৯৯৭-এ বাংলাদেশে প্রতিষ্ঠিত
বেঙ্গল উচ্চাঙ্গ সঙ্গীত উৎসব প্রতি বৎসর ঢাকায় অনুষ্ঠিত হয়। আবুল খায়ের লিটুর উদ্যোগে ২০১২ খ্রিষ্টাব্দ থেকে এই সঙ্গীত উৎসব অনুষ্ঠিত হচ্ছে। সর্বভারতীয় শাস্ত্রীয় সঙ্গীতের ওস্তাদ গায়ক, বাজিয়ে ও নৃত্যশিল্পীরা এতে অংশগ্রহণ করে থাকেন। দর্শক-শ্রোতার সংখ্য বিচারে এটি পৃথিবীর সর্ববৃহৎ শাস্ত্রীয় সঙ্গীতের উৎসবে পরিণত হয়েছে। দৈনিক জনকণ্ঠ পত্রিকার ২৬-১১-২০১৫ তারিখের প্রতিবেদন কখনও কখনও একে বেঙ্গল শাস্ত্রীয় সঙ্গীত উৎসব হিসেবেও উল্লেখ করা হয়।   ইতিহাস  সর্বপ্রথম বাংলাদেশের খ্যাতিমান শিল্পবোদ্ধা আবুল খায়ের লিটুর উদ্যোগে ২০১২ খ্রিষ্টাব্দ থেকে এই সঙ্গীত উৎসব অনুষ্ঠিত হয়। তার প্রতিষ্ঠান বেঙ্গল ফাউন্ডেশন এ উৎসবের আনুষ্ঠানিক উদ্যোক্তা। ঢাকার আর্মি স্টেডিয়ামে এই উৎসব অনুষ্ঠিত হয়। সন্ধ্যায় শুরু হয়ে সারা রাত নৃত্য-গীত-যন্ত্রবাদন চলে। হাজার হাজার মানুষ এ উৎসব উপভোগ করতে সমবেত হয়। ২০১২ থেকে ২০১৩ পর্যন্ত প্রতি বৎসর তিন রাত ব্যাপী এ উৎসবের আয়োজন করা হলেও ২০১৪ থেকে এ অনুষ্ঠান পাঁচ দিনে সম্প্রসারিত করা হয়েছে।   আয়োজনের নানা দিক  এ উৎসবে অংশ নিয়ে যারা রাতভর সঙ্গীতাস্বাদনে আগ্রহী তাদের ইন্টারনেটের মাধ্যমে নাম নিবন্ধন করে প্রবেশ পত্র সংগ্রহ করতে হয়। দর্শকদের আর্মি স্টেডিয়ামে পৌঁছানোর জন্য ঢাকার গুরুত্বপূর্ণ স্থান থেকে বিশেষ বাস সার্ভিসের ব্যবস্থা করা হয়। উৎসব স্থলে পানি ও খাদ্যের পর্যাপ্ত ব্যবস্থা করা হয়।   অংশগ্রহণকারীবৃন্দ ২০১২ ২০১৩ ২০১৪ ২৭ নভেম্বর -  ১ ডিসেম্বর ২০১৪ খ্রি. তৃতীয়বারের মতো বেঙ্গল উচ্চাঙ্গ সঙ্গীত উৎসব অনুষ্ঠিত হয়। আয়োজনে রকে সহায়তা করে ভারতের আইটিসি সঙ্গীত রিসার্চ অ্যাকাডেমি। এতে অংশগ্রহণ করেন:নভেম্বরে বেঙ্গল শাস্ত্রীয় সঙ্গীত উৎসব ২০১৫ ২০১৫-এর উৎসবের অন্যতম আকর্ষণ ছিলেন তবলার কিংবদন্তি ওস্তাদ জাকির হোসেন। আরো অংশ গ্রহণ করবেন বাঁশিশিল্পী জয়াপ্রদা রামমূর্তী, কর্ণাটকি কণ্ঠশিল্পী পদ্মবিভূষণ ড. বালমুরালি কৃষ্ণ, তার সঙ্গে বাঁশিতে যুগলবন্দী বাজাবেন শিল্পী রনু মজুমদার, খেয়ালিয়া শুভা মুডগাল ও শ্রুতি সাদোলিকার এবং ধ্রুপদিয়া ওয়াসিফউদ্দিন ডাগর, এন রাজমের নেতৃত্বে অংশ নেন কর্ণাটকি ধারার তিন প্রজন্মের বেহালাশিল্পীবৃন্দ, সরস্বতী বীণা বাজিয়ে শোনান জয়ন্তী কুমারেশ, এস্রাজ বাজিয়ে শোনান শুভায়ু সেন মজুমদার। আরও অংশগ্রহণ করেন আলারমেল ভালি, পণেশ ও কুমারেশ রাজাগোপালন এবং মৃদঙ্গশিল্পী কারাইকুরি মানি। কুচিপুড়ি নৃত্য পরিবেশন করেন দম্পতি রাজা ও রাধা রেড্ডি। সঙ্গীত পরিবেশন করেন একই পরিবারের দুজন ভিন্ন মেজাজের শিল্পী উস্তাদ  ইরশাদ খান ও উস্তাদ  সুজাত খান। সুরবাহার বাজিয়ে শোনান ময়মনসিংহের গৌরীপুরের প্রবাদপ্রতিম সেতারিয়া ওস্তাদ বিলায়েৎ খাঁ সাহেবের ভ্রাতুষ্পুত্র ইমরাত খান। বাঁশি বাজিয়ে বাজিমাৎ করেন পণ্ডিত হরিপ্রসাদ চৌরাসিয়া, সান্তুর বাজিয়ে দর্শকদের মন জয় করেন পণ্ডিত শিবকুমার শর্মা। আরো অংশ গ্রহণ করেন অস্কার নমিনেশনপ্রাপ্ত বম্বে জয়শ্রী, পণ্ডিত অজয় চক্রবর্তী, পণ্ডিত  সুরেশ তালওয়ালকার, পণ্ডিত  উল্লাস কশলকার, পণ্ডিত  তেজেন্দ্রনারায়ণ মজুমদার ও ওস্তাদ রাশিদ খান।  বাংলাদেশের মিনু বিল্লাহর পরিচালনায় উদ্বোধনী অনুষ্ঠানে অংশ গ্রহণ করেন বাংলাদেশের ২২ জন নৃত্যশিল্পী। ড. অসিত রায়ের পরিচালনায় রাজশাহী বিশ্ববিদ্যালয়ের সঙ্গীত বিভাগের আটজন শিল্পী অংশ গ্রহণ করেন।  ওয়ার্দা রিহাবের পরিচালনায় ৩০ জন নৃত্যশিল্পী মণিপুরি দলীয় নৃত্য পরিবেশন করেন। অনিমেষ বিজয় চৌধুরীর পরিচালনায় সিলেটের আটজন শিল্পী ধামার পরিবেশন করেন। সরোদশিল্পী ইউসুফ খান তার বাদনের মাধ্যমে দর্শক-শ্রোতাদের মুগ্ধ করেন।  ২০১৬ তথ্যসূত্র   আরও দেখুন   বেঙ্গল উচ্চাঙ্গ সঙ্গীত উৎসব আয়োজকদের নিজস্ব তথ্যতীর্থ  বিষয়শ্রেণী:সঙ্গীত বিষয়ক কার্যক্রম বিষয়শ্রেণী:ঢাকার সাংস্কৃতিক উৎসব
ডায়না পেন্তি একজন বলিউড অভিনেত্রী যিনি প্রথম ছবি ‘ককটেল’ দিয়ে বলিউডে সাড়া জাগান।বলিউডে ডায়না,জি নিউজ। ঢাকা থেকে প্রকাশের তারিখ: ০২-০৭-২০১২ খ্রিস্টাব্দ।   লেখাপড়া  150px|thumb|left|একটি ফ্যাশন-শোতে পেন্টি মুম্বই-এর সেন্ট জেভিয়ার্স কলেজ থেকে স্নাতক করেছেন ডায়না পেন্টি।   ব্যক্তিগত বিবরণ  ডায়না একটি জনপ্রিয় ম্যাগাজিনে সাক্ষাৎকার দিতে গিয়ে জানিয়েছেন, তিনি মোটেই স্টিলেটো পরতে পছন্দ করেননা। বরং হাওয়াই চটিতে অনেক স্বচ্ছন্দে থাকেন। তিনি খেতেও খুব ভালবাসেন। তবে রান্না করা একেবারেই পছন্দ না তার। তিনি আরো জানিয়েছেন যে তিনি তার পার্সে সবসময় ‘লিপ বাম’, ‘সানস্ক্রিন লোশন’, ‘শ্যানেল শ্যান্স’ এবং রোদচশমা অবশ্যই রাখেন।   চলচ্চিত্র তালিকা   +Key  যে ছবিগুলো এখনো মুক্তি পায়নি।   সাল  নাম ভূমিকায় টীকা ২০১২ ককটেল মীরা শাহ্নী ২০১২ সনে মুক্তি পেয়েছে ২০১৬  হ্যাপী ভাগ জায়েগি হারপ্রীত সিং "হ্যাপি" কর ২০১৬ সনে মুক্তি পেয়েছে  পুরস্কার ও মনোনয়ন  সাল  ছবি  পুরস্কার  বিষয়শ্রেণী  ফলাফল ২০১২  ককটেল  Vogue Beauty Awards  মহিলা অভিষেক   ইউকে বলিউড কস্মোপলিটন পুরস্কার  সেরা অভিষেক (মহিলা)   বিগ্‌ স্টার এন্টারটেইন্মেন্ট পুরস্কার  Most Entertaining Actor (Film) Debut - Female   ২০১৩  ETC Bollywood Business Awards  Most Profitable Debut (Female)   ফিল্মফেয়ার পুরস্কার  Best Female Debut   Screen Awards  Most Promising Newcomer – Female   Zee Cine Awards  Best Female Debut  Star Guild Awards  Best Female Debut   Best Actress in a Supporting Role   International Indian Film Academy Awards  Best Supporting Actress    অন্যান্য সম্মাননা  ২০১৩: Grazia Face of the Year  ২০১৩: Times of India's Most Desirable Woman of 2012 #25  ২০১৩: Times of India's 10 Most Promising Newcomers 2012-Female #10   তথ্যসূত্র    বহিঃসংযোগ        বিষয়শ্রেণী:ভারতীয় নারী মডেল বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:১৯৮৫-এ জন্ম বিষয়শ্রেণী:মুম্বইয়ের নারী মডেল‎ বিষয়শ্রেণী:সেন্ট জেভিয়ার্স কলেজ, মুম্বইয়ের প্রাক্তন শিক্ষার্থী বিষয়শ্রেণী:মুম্বইয়ের অভিনেত্রী বিষয়শ্রেণী:জীবিত ব্যক্তি বিষয়শ্রেণী:ভারতীয় খ্রিস্টান বিষয়শ্রেণী:মালয়ালম চলচ্চিত্র অভিনেত্রী বিষয়শ্রেণী:পারসি অভিনেত্রী
নীচে যুক্তরাজ্যের সিএএ পরিসংখ্যান থেকে ২০১৯ সালে মোট যাত্রী সংখ্যা অনুযায়ী ১০ টি বৃহত্তম বিমানবন্দরের একটি তালিকা রয়েছে।  ক্রম২০১৯Rank is by Total Passengersবিমানবন্দরমোট যাত্রীTotal Passengers includes Domestic, International and Transit Passengers উড়ান সংখ্যাAircraft Movements includes all Commercial and Non-Commercial takeoffs and landings২০১৮২০১৯পরিবর্তন২০১৮/১৯২০১৮২০১৯পরিবর্তন২০১৮/১৯১  লন্ডন হিথ্রো ৮,০১,২৪,৫৩৭  ৮,০৮,৯০,০৩১  ১.০% ৪,৭৭,৬০৪ ৪,৭৮,০৫৯০.১%২  লন্ডন গ্যাটউইক ৪,৬০,৮৬,০৮৯  ৪৬,৫৭৬,৪৭৩  ১.১% ২৮৩,৯১৯ ২৮৪,৯৮৭০.৪%৩  ম্যানচেস্টার ২৮,২৯২,৭৯৭  ২৯,৩৯৭,৫৩৭  ৩.৯% ২০১,২৪৭ ২০২,৮৯২০.৮%৪  লন্ডন স্ট্যানস্টেড ২৭,৯৯৬,১১৬ ২৮,১২৪,২৯২  ০.৫% ২০১,৬১৪ ১৯৯,৯২৫০.৮%৫  লন্ডন লুটন ১৬,৭৬৯,৬৩৪  ১৮,২১৬,২০৭  ৮.৬% ১৩৬,৫১১ ১৪১,৮৫৮৩.৯%৬  এডিনবরা ১৪,২৯৪,৩০৫  ১৪,৭৩৭,৪৯৭ ৩.১% ১৩০,০১৬ ১৩১,৬১৭১.২%৭  বার্মিংহাম ১২,৪৫৭,০৫১  ১২,৬৫০,৬০৭  ১.৬%১১১,৮২৮ ১০৯,৩৫৭২.২%৮  ব্রিস্টল ৮,৬৯৯,৫২৯ ৮,৯৬৪,২৪২  ৩.০% ৭২,৯২৭ ৬৯,৪৩৪৪.৮%৯  গ্লাসগো ৯,৬৫৬,২২৭  ৮,৮৪৭,১০০  ৮.৪% ৯৭,১৫৭ ৯১,৮১২৫.৫%১০  বেলফাস্ট আন্তর্জাতিক ৬২,৬৮,৯৬০  ৬২,৭৮,৫৬৩  ০.২% ৬০,৫৪১ ৫৯,২৫৯২.১% সূত্র: যুক্তরাজ্যের সিএএ বিমানবন্দর তথ্য ২০১৯   টীকা  তথ্যসূত্র  বহিঃসংযোগ  বিষয়শ্রেণী:যুক্তরাজ্যের ব্যস্ততম বিমানবন্দরগুলির তালিকা
থাম্ব|আল-রুবাই মসজিদ, বা আল-কাজ্জাহ মসজিদ, ইরাকের প্রাচীন মসজিদগুলির মধ্যে একটি, যা বাগদাদের রুসাফার পাশে জায়ুনাতে অবস্থিত। ১৯২০ খ্রিষ্টাব্দে ইরাককে আধুনিক রাষ্ট্রের অঞ্চল হিসাবে ঘোষণা করা হয়েছিল। নিম্ন মেসোপটেমিয়া (প্রথমে ঐতিহাসিক বাবিলনিয়া এবং পরে 'ইরাক-আই' আরব নামেও) অন্তর্ভুক্ত করা হয়। আবার উচ্চ মেসোপটেমিয়া এবং সিরিয়ার মরুভূমি উভয়ে আরবীয় মরুভূমির অংশ হিসাবে অন্তর্ভুক্ত করা হয়। ইরাকের ইতিহাস- দুনিয়ার সবচেয়ে পুরাতন ইতিহাস হিসাবে পরিচিত। লেখা, সাহিত্য, বিজ্ঞান, গণিত, আইন এবং দর্শনশাস্ত্র এগুলা ইরাকের পুরাতন ইতিহাসের মাঝে অন্তর্ভুক্ত; সুতরাং এর সাধারণ উপাধি হচ্ছে তহজিবের দোলনা। উবায়েদের জমানায় তহজিবের প্রথম দিকে ক্রিসেন্টের অংশ হিসাবে, মেসোপটেমিয়ায় নবোপলীয় আবির্ভাব ঘটে এবং ব্রোঞ্জ জমানা জুড়ে (সুমেরীয়, আক্কাদীয়ান, ব্যাবিলনীয় ও আসিরিয়ান নিয়ে একটি উল্লেখযোগ্য অংশ গঠন করে)। ব্যাবেলনের সাম্রাজ্যের পতনের বাদে, মেসোপটেমিয়ায় প্রথম ফার্সী শাসন চালু হয় এবং তারপর ধীরে ধীরে ইউনানী শাসনও চালু হতে থাকে। তৃতীয় শতাব্দীতে আবারো এটি ফার্সীদের নিয়ন্ত্রণের চলে গিয়েছিল। আরবদের কারণে জনসংখ্যা ক্রমবর্ধমানভাবে বিচ্ছিন্ন হচ্ছিল এবং তখন থেকে ইরাকের আরবী নাম আল-'ইরাক হিসাবে সময় সম্পর্কে তারিখগুলি নির্ধারণ করা হয়। ৭ম শতাব্দীতে ইসলামী খেলাফতের বিজয়ের মাধ্যমে খলিফা রাশিদূন সাসানিদ সাম্রাজ্যটি ধ্বংস করেন । ৯ম শতাব্দীতে আব্বাসীয় খেলাফতের সময়ে বাগদাদ শহর "ইসলামী সোনালী জমানার" কেন্দ্রে পরিনত হয়ে ওঠে। ১০ম শতাব্দীতে বাওয়াহীদ ও সেলজুক আক্রমণ ও বিজয়ের ফলে বাগদাদের আয়তন দ্রুত বৃদ্ধি পেতে থাকে ।১২৫৮ খ্রিষ্টাব্দে মঙ্গোলেরা বগদাদ আক্রমণ করার মধ্য দিয়ে এর সম্প্রসারণ বন্ধ হয়ে যায় ।তুর্কি-মঙ্গোল ও ইরাক মিলে একটি সুবাহ গঠিত করে ।   তথ্যসূত্র    আরও পড়ুন   Kriwaczek, Paul. Babylon : Mesopotamia and the Birth of Civilization. Atlantic Books (2010).   Roux, Georges. Ancient Iraq. Penguin Books (1992).   Taurus,I.B. Three Kings in Baghdad: The Tragedy of Iraq's Monarchy, (2008).      বহিঃসংযোগ   Iraq: The Cradle of Civilization  Iraq History and Culture from the cradle of civilization and Noah to the present age and time   Historical Context of the Iran - Iraq War from the Dean Peter Krogh Foreign Affairs Digital Archives    বিষয়শ্রেণী:পূর্ব-ভূমধ্যসাগরীয় অঞ্চলের ইতিহাস
জানা স্নাইডার (জন্ম ২০০২) একজন জার্মান দাবাড়ু। তিনি ২০১৬ সালে ফিদে মাস্টার উপাধিতে ভূষিত হন   দাবা ক্যারিয়ার  তিনি মহিলা দাবা বিশ্বকাপ ২০২১ এর জন্য যোগ্যতা অর্জন করেছিলেন, যেখানে তিনি প্রথম রাউন্ডে মদিনা ওয়ার্দা আউলিয়ার কাছে ২-০ ব্যবধানে পরাজিত হন। তিনি ৪৪তম দাবা অলিম্পিয়াডে একটি রিজার্ভ খেলোয়াড় হিসাবে জার্মানির প্রতিনিধিত্ব করেছিলেন এবং ২৪১৪ রেটিং পারফরম্যান্সের সাথে ১০ পয়েন্টের মধ্যে ৯ স্কোর করেছিলেন।   তথ্যসূত্র    বহিঃসংযোগ          বিষয়শ্রেণী:২০০২-এ জন্ম বিষয়শ্রেণী:জীবিত ব্যক্তি বিষয়শ্রেণী:জার্মান নারী দাবাড়ু বিষয়শ্রেণী:জার্মান দাবাড়ু বিষয়শ্রেণী:দাবার নারী গ্র্যান্ডমাস্টার বিষয়শ্রেণী:দাবা ফিদে মাস্টার
চিচেস্টার এবং হারবার ইন্ডিপেন্ডেন্টস (সিএইচআই) হল একটি রাজনৈতিক দল যা ইংল্যান্ডের চিচেস্টারে অবস্থিত। সিএইচআই ২০২১ সালে প্রতিষ্ঠিত হয়েছিল এবং বর্তমানে চিচেস্টার জেলা পরিষদে দুটি আসন রয়েছে। উভয় কাউন্সিলর গত জেলা নির্বাচনে রক্ষণশীল হিসাবে নির্বাচিত হয়েছিলেন কিন্তু ২৮ সেপ্টেম্বর ২০২০-এ স্বতন্ত্র হিসাবে বসতে পদত্যাগ করেছিলেন। সিএইচআই-এর নেতা হলেন লুইস গোল্ডস্মিথ, পশ্চিম সাসেক্স কাউন্টি কাউন্সিলের প্রাক্তন রক্ষণশীল নেতা যিনি গত কাউন্টি নির্বাচনে কাউন্সিল থেকে সরে দাঁড়ান।  সিএইচআই ২০২১ সালের অক্টোবরে চালু করা হয়েছিল। দলটি নিজেকে চিচেস্টার এবং বন্দর গ্রামগুলির বাসিন্দাদের জন্য একটি "স্বাধীন কণ্ঠস্বর" হিসাবে বর্ণনা করে।   তথ্যসূত্র   বিষয়শ্রেণী:ইংল্যান্ডের স্থানীয় ভিত্তিক রাজনৈতিক দল বিষয়শ্রেণী:২০২১-এ প্রতিষ্ঠিত রাজনৈতিক দল
Usage  Blank templates See Template:Geobox/type for descriptions of each feature type: Protected area, Region, River, Settlement, etc.  Blank templates for each feature type:  Template:Geobox/type/all – using all fields  Template:Geobox/type/bell – using {{Geobox|Monument  Template:Geobox/type/building – using {{Geobox|Building  Template:Geobox/type/nature – using {{Geobox|Protected area  Template:Geobox/type/range – using {{Geobox|Range  Template:Geobox/type/region – using {{Geobox|Region  Template:Geobox/type/river – using {{Geobox|River  Template:Geobox/type/settlement – using {{Geobox|Settlement  Template:Geobox/type/valley – using {{Geobox|Valley  Examples See the following for examples of template usage:  Template:Geobox/sample – using all fields  Template:Geobox/doc/Protected area – using {{Geobox|Protected area  Template:Geobox/doc/Range – using {{Geobox|Range  Template:Geobox/doc/Region – using {{Geobox|Region  Template:Geobox/doc/River – using {{Geobox|River  Template:Geobox/doc/Settlement – using {{Geobox|Settlement   Parameters  A full list of the parameters available can be found at Template:Geobox/legend#Fields.   Purpose  These geoboxes were created:  To provide a means for creating consistently-formatted tables and summarizing information  To improve navigation between articles within closely-related subjects  To maximize the ease of creating and upgrading infoboxes  To improve the ease of transferring information to other language Wikipedias by using standardized, database-like fields   Features   no need to format the input data in any way; it is handled by the template  automated locator dot placement on maps, based on coordinates or X/Y values  automated unit conversion from metric to imperial or reverse  automated wikilinking  additional fields  background maps  foldable list on all multiple fields  international categories, (e.g., World Heritage Site), eliminating the need for a second infobox on the same page   Tracking categories    :বিষয়শ্রেণী:Geobox usage tracking   Other guidelines  This general, multi-purpose geobox template duplicates features contained in various other, more specific geography and place infobox templates (like  for settlements, and  for protected areas. Editors should not change from one to the other without good reason or broad consensus.   The use of this template for mountains is deprecated. Use   instead. All instances have been replaced.  The use of this template for mountain ranges is deprecated. Use   instead. All instances have been replaced.  The use of this template for provinces is deprecated. Use   instead. The former instances have been replaced.  আরও দেখুন   Help:Infobox – from the Editor Handbook  History – version notes  Legend – instructions for each field  Samples – several completed examples to view for reference  Types – sample templates for buildings, nature protected areas, regions, settlements and water, etc.  বিষয়শ্রেণী:Geobox2 documentation   বিষয়শ্রেণী:ভূগোল তথ্যছক টেমপ্লেট
জাফর আলী (জন্ম: ২১ সেপ্টেম্বর ১৯৮৭) একজন ভারতীয় ক্রিকেটার যিনি মধ্যপ্রদেশ ক্রিকেট দলের হয়ে খেলেন।Zafar Ali. CricketArchive.  তিনি একজন ডানহাতি উইকেটরক্ষক ব্যাটসম্যান। তিনি সাধারণত নমন ওঝার ব্যাক-আপ কিপার হিসেবে খেলেন।  ২০০৭ সালের ফেব্রুয়ারিতে মহারাণী উষারাজে ট্রাস্ট ক্রিকেট গ্রাউন্ডে বিদর্ভ ক্রিকেট দলের বিপক্ষে ওপেনার হিসেবে লিস্ট এ ক্রিকেটে অভিষেক ঘটে তার, যেখানে তিনি ৩৩ রান করেন।Madhya Pradesh v Vidarbha at Indore, 22 Feb 2007 একই বছরের মার্চ মাসে সর্দার প্যাটেল স্টেডিয়ামে তামিলনাড়ু ক্রিকেট দলের বিপক্ষে ওপেনার হিসেবে তার টি-টোয়েন্টি অভিষেক হয়, যেখানে তিনি ২২ রান করেন এবং ২টি ক্যাচ নেন।Inter State Twenty-20 Tournament, Group B: Madhya Pradesh v Tamil Nadu at Ahmedabad, 19 Apr 2007 ২০০৮ সালের নভেম্বরে পালাম এ গ্রাউন্ডে সার্ভিসেস ক্রিকেট দলের বিপক্ষে ব্যাটসম্যান হিসেবে তার প্রথম-শ্রেণীর ক্রিকেটে অভিষেক হয়, যেখানে তিনি ১১ রান করেন।Ranji Trophy Plate League, Group B: Services v Madhya Pradesh at Delhi, 29 Nov – 2 Dec 2008 ২০১১ সালের একটি ম্যাচে তিনি ২৯১ বলে ৯৮ রান করেছিলেন, কিন্তু তারপরও তামিলনাড়ু ক্রিকেট দলকে ১৯৭ রানের লিড নেওয়া থেকে আটকাতে পারেননি।Rituraj leads Rajasthan to big win over OrissaJuneja, Panchal see off Madhya Pradesh    তথ্যসূত্র    বহিঃসংযোগ      বিষয়শ্রেণী:উইকেট-রক্ষক বিষয়শ্রেণী:মধ্যপ্রদেশ থেকে আগত ক্রিকেটার বিষয়শ্রেণী:মধ্যপ্রদেশের ক্রিকেটার বিষয়শ্রেণী:২১শ শতাব্দীর ভারতীয় পুরুষ ক্রীড়াবিদ বিষয়শ্রেণী:ভারতীয় ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৮৭-এ জন্ম